[{"text_idx": "#000001", "text": "Mae clwstwr o achosion coronafeirws wedi dod i'r amlwg o fewn dau ysbyty yng Ngwynedd."}, {"text_idx": "#000003", "text": "Roedd 14 o'r rheiny wedi cael yr haint tra yn yr ysbyty."}, {"text_idx": "#000004", "text": "Dywedodd Gill Harris, cyfarwyddwr nyrsio a bydwreigiaeth Bwrdd Iechyd Prifysgol Betsi Cadwaladr: \"Mae rhaglen o brofi staff a chleifion yn digwydd, a'n blaenoriaeth yw cael yr achosion yma o dan reolaeth cyn gynted a\u0302 phosib."}, {"text_idx": "#000005", "text": "\"Mae'r cleifion sydd wedi eu heffeithio yn cael eu cadw ar waha\u0302n ac mae wardiau ar gau ar hyn o bryd i gleifion newydd ac i ymwelwyr.\""}, {"text_idx": "#000006", "text": "Ym mis Chwefror bu'n rhaid i Ysbyty Gwynedd ohirio mwyafrif y llawdriniaethau yno wedi clwstwr yn cynnwys 49 o gleifion."}, {"text_idx": "#000009", "text": "Mewn cyfweliad brynhawn Gwener, dywedodd y prif weinidog Mark Drakeford: \"Gydol y pandemig pan mae achosion yn cynyddu, a waeth pa mor galed y mae'r GIG yn gweithio, mae'n amhosib atal ymlediad y feirws yn llwyr mewn lleoliadau bregus."}, {"text_idx": "#000010", "text": "\"Rydym wedi dysgu llawer dros y 18 mis diwethaf, ac mae'r GIG wedi datblygu mesurau sy'n cael eu gweithredu ar unwaith i leihau effaith y feirws pan mae'n ymddangos mewn lleoliad fel ysbyty."}, {"text_idx": "#000011", "text": "\"Mae ysbytai yn llawn pobl fregus, ac ry'n ni'n gwybod fod yr afiechyd creulon yma yn effeithio'n waeth ar bobl felly, ac fe fydd y dyddiau nesaf yma'n anodd i'r lleoliadau yna yn y gogledd.\""}, {"text_idx": "#000012", "text": "Dywedodd llefarydd y Ceidwadwr Cymreig: \"Mae Llafur Cymru yn dweud yn gyson ei fod wedi dysgu gwersi o ledaeniad y feirws mewn ysbytai."}, {"text_idx": "#000013", "text": "\"Ond blwyddyn a hanner yn ddiweddarach mae gennym ni glystyrau o achosion eto, sydd wedi arwain at chwarter o holl farwolaethau Covid yng Nghymru."}, {"text_idx": "#000014", "text": "\"Dylai'r elfen yma o'r ymateb Covid yng Nghymru nawr gael ei ymchwilio mewn ymchwiliad cyhoeddus ac annibynnol mae Llafur yn ceisio osgoi.\""}, {"text_idx": "#000016", "text": "\"Mae'r achosion yn peri pryder o ystyried yr o\u0302l-gatalog sydd ym mhob ysbyty, a'r pwysau cynyddol a achosir gan y nifer uchel o ymwelwyr i ardaloedd twristiaeth fel gogledd orllewin Cymru."}, {"text_idx": "#000017", "text": "\"Ledled Cymru, mae achosion ar gynnydd ac rydym yn dechrau gweld cynnydd cyfatebol mewn trosglwyddiad ysbyty."}, {"text_idx": "#000018", "text": "\"Mae'n hanfodol bwysig bod Llywodraeth Cymru yn parhau i sicrhau bod cymaint o bobl a\u0302 phosibl yn derbyn y brechlyn.\""}, {"text_idx": "#000021", "text": "Chwarter marwolaethau Covid wedi deillio o ysbytai"}, {"text_idx": "#000022", "text": "Covid-19 mewn ysbytai: Teulu yn rhannu eu stori"}, {"text_idx": "#000023", "text": "Clwstwr Covid: Gohirio llawdriniaethau Ysbyty Gwynedd"}, {"text_idx": "#000024", "text": "Prif StraeonCynlluniau am dreth twristiaeth i Gymru gam yn nesPublished5 awr yn o\u0302lCam ymlaen i gynllun cludo dw\u0302r o Bowys i LoegrPublished5 awr yn o\u0302lCyfarfod cyhoeddus ar ddyfodol meddygfa PorthmadogPublished3 awr yn o\u0302l"}, {"text_idx": "#000025", "text": "Cynlluniau am dreth twristiaeth i Gymru gam yn nes"}, {"text_idx": "#000026", "text": "Cam ymlaen i gynllun cludo dw\u0302r o Bowys i Loegr"}, {"text_idx": "#000027", "text": "Cyfarfod cyhoeddus ar ddyfodol meddygfa Porthmadog"}, {"text_idx": "#000033", "text": "Gareth Ward: Yr angerdd a'r aberth tu o\u0302l fy nghoginio"}]